Røskestadvannet

Røskestadvannet er en innsjø på Hurumlandet i Asker kommune, nord for tettstedet Tofte. Vannet ble regulert i 1898, med en elleve meter høy murdam ved utløpet i sørøst. Det opprinnelige formålet var kraftproduksjon, men etter at kraften blir skaffet på annet vis, tjener vannet nå som vannforsyning til industrien på Tofte. Reguleringshøyden er 8,5 meter, og magasinet rommer rundt 1,1 milloner kubikkmeter vann. Det var også en demning her tidligere på 1800-tallet, og den gamle veien mellom Rødsbygda og Kirkebygda, den såkalte Råkålstien, passerte over dammen, som ble kalt «Dambru-dammen». Før oppdemminga var Røskestadvannet en lang og smal innsjø. Råkålstien gikk langs sørenden av dette vannet. I nordenden av vannet lå gården Røskestad, og i vestenden lå Røskestadplassen. Begge måtte fraflyttes da vannet ble regulert. Røskestadvannet er oppkalt etter Røskestad som var en husmannsplass under gården Rød vestre, som ble rydda tidlig på 1800-tallet. Husmannsplassen lå på samme sted som en tidligere ødegård fra middelalderen ved navn *Hrosskellsstaðir, oppkalt etter mannsnavnet Hrosskellr. Referanser